«Өзін-өзі тану» пәнімен интеграцияланған геометрия сабағының жоспары

Мектеп: Шағалалы орта мектебі КММ Мерзім \_\_\_ №\_\_\_

Мұғалімдер: Қисықбай Кенішкүл математика пәні мұғалімі, өзін‑өзі тану пәні мұғалімі Елмуратова Ботагуз Балтабековна

Сынып\_9 «А»\_\_\_\_Оқушылар саны\_\_\_\_\_\_Тақырып: Векторларға амалдар қолдану

Құндылық: ақиқат. Қасиеттер: әділдік, шыншылдық, адалдық\_\_\_ \_\_\_\_\_\_\_\_

|  |  |
| --- | --- |
| Сабақтың мақсаты : Векторларға амалдар қолдану , вектордың координаталарын, ұзындығын табуды түсіндіру арқылы ақиқат құндылығының мәнін ашу.Білімділік: Оқушыларға векторлар, векторлар проекциясы және оларға амалдар қолдану туралы түсінік беру. Дамытушылық: Оқушыларды өз бетімен ғылыми ой қорытындыларын жасай білуге жетелеу.Тәрбиелік: Жауапкершілікке, әділ болуға, шынайы болуға тәрбиелеу.    | Ресурстар(материалдар, көздері) |
| Сабақтың барысы :**Сыртқы интеграция**1. Тыныштық сәті. Нұрға бөлену. Ыңғайланып отырыңыздар,денелеріңізді түзу ұстаңыздар. Аяқ қолыңызды айқастырмаңыздар. Қолдарыңызды тізеңізге немесе үстелге қоюға болады. Көздеріңізді жұмып,елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан.Гүлдің түйнегі нұрдан баяу ашылып келеді.Балғын және таза әсем гүл сіздің әр ойыңызды , әр сезіміңізді,эмоцияыңыз бен тілек-қалауыңызды шайып жүрегіңіздің көзін ашты. Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Оймен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы, игі істер істейді және баршаға көмектеседі. Енді, нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды. Одан әрі нұр сіздің аузыңызға тарады.Тіліңіз тек шындықты және жақсы, ізгі сөздер ғана айтады. Нұрды құлақтарыңызға бағыттаңыз, құлақтарыңыз тек жақсы сөз бен әсем әуенді ғана естиді. Нұр көздерімізге де жетті, көзіміз тек жақсыға қарап, бәрінен жақсылықты ғана көреді. Сіздің басыңыз түгелдей нұрға бөленіп, басыңызға тек ізгі сәулелі ой келеді. Нұр бірте-бірте күшейе бастайды, сіздің денеңізден тарап, жан-жағыңызға сәуле шашады. Осы нұрды туысқандарыңызға, мұғалімдеріңізге, достарыңызға, таныстарыңызға бағыттаңыз. Нұрды уақытша түсініспей, ренжісіп жүрген адамдарға да бағыттаңыз, олардың да жүрегі нұрға толсын. Осы нұр бүкіл әлемге: барлық адамдарға, жан-жануарларға, өсімдіктерге, барлық тірі жанға таралсын... Ғаламның барлық түкпір-түкпіріне нұр бағыттаңыз. Ойша айтыңыз: «Мен нұрлымын... Нұр менің ішімде... Мен Нұрмын...».Осындай Нұр, Махаббат және Тыныштық күйінде отыра тұрыңыз... Енді Нұрды жүрегіңізге орналастырыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз. Жаймен көзді ашуға болады.
 |  |
|  **Ішкі интеграция**  Өзінің сандық мәнімен қоса кеңістіктегі бағытымен де сипатталатын шамалар векторлық шамалар деп аталады.  Вектор термині латынның vector сөзінен алынған, тасушы немесе тасып апарушы деген мағынаны білдіреді. Геометрияда вектор ұғымын енгізген ирландия математигі Уильям Роуэн Гамильтон. Кәмелет жасына жетпей Гамильтон ата-анасынан айрылады, соған қарамастан ол үш қарындасын қамқорлығына алып, ғылыммен айналысуын жалғастырады. Бұл жерде вектор ұғымының мағынасы мен анықтамасынан шығатын қасиет: өзіне тән өмірде алатын орны мен мақсаты бар, алдына қойған мақсатына жету үшін бағытын өзгертпейтін ізгілікті тасушы адам.  Кеңістікте белгілі бір бағыты болмайтын, тек сандық мәнімен ғана сипатталатын шамалар скалярлық шамалар деп аталады. Скаляр вектор – ол тек қана сандық мәні болғандықтан, өзінің ғана қамын ойлайтын адам.***Векторларды қосу-*** адамның жақсы қасиеттері қосылып, ойы, сөзі және іс-әрекеті бір жерден шығу. Векторларға амалдар қолдануға есептер шығарады. Осы есептер шығару барысында геометриялық фигуралар шығады. Шеңбер – шеңбер бойымен қозғалсақ, ешқашан оның соңына жете алмаймыз. Егерде сізді біреу ренжітсе, жауап ретінде сіз де оны ренжітесіз, мұндай реніштерден құралған шығуы жоқ тұйық шеңбер пайда болады. Егер біз ренжісудің орнына кешірімділікке келіп өкпені ұмытсақ, жағымсыз шеңбер үзіліп, бақытты боламыз. Квадрат – барлық қабырғалары тең болғандықтан өзіне де, өзге де, айналасындағыларға бірдей сүйіспеншілікпен қарайды. Үшбұрыш - тау сияқты үшкірленген, мұнда абсолют жалпыадамзаттық құндылықтарды орналастырсақ, үшбұрыштың астыңғы жағында Ақиқат, Сүйіспеншілік, Дұрыс әрекет, Ішкі тыныштық, ең басында Қиянат жасамау тұрады.                          ***Векторлар проекциясы.***Егер вектордың бас нүктесінің проекциясынан оның ұшының проекциясына қарай ось бағытымен жүретін болсақ, онда проекция оң деп, ал қарама-қарсы бағытта жүрсек, проекция теріс деп есептеледі. Бас нүктені – алға қойған мақсатымыз десек, проекцияның оң бағыты өміріміздегі негізгі адами қасиетіміз, ал проекцияның теріс бағыты ұнамсыз қылықтарымыз. Ұнамсыз қылықтарымыз аз болып, адами қасиетіміз көп болғай!**Үйге тапсырма. §§2,3, 2-жаттығу №1,2,3 .** **Қорытынды**. Оқыту үдерісінде жалпыадамзаттық құндылықтарды енгізу оқушылардың ізгі қасиеттерінің қалыптасуына, адамды рухани өсуге жетелейді. Ізгі қасиеттерді жарыққа шығаруға негізделген құндылықтар жүйесі білім беру мазмұнына құндылық тұрғысында жүзеге асырудың іргетасына айналуы керек. Мұғалім\_\_\_\_\_ Елмуратова Б.Б \_\_\_\_\_\_\_\_\_\_\_\_\_\_\_  Директор\_\_\_\_\_\_\_\_Айткужин А. К\_\_\_\_\_\_\_\_\_\_\_\_\_\_\_\_ |  |